
437
U z n e s e n i e 
Ústavnoprávneho výboru Národnej rady Slovenskej republiky
z 20. mája 2026

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 216/2018 Z. z. o rybárstve a o doplnení zákona č. 455/1991 Zb.
o živnostenskom podnikaní (živnostenský zákon) v znení neskorších predpisov (tlač 1224)

	Ústavnoprávny výbor Národnej rady Slovenskej republiky

	A.  s ú h l a s í
	
  s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 216/2018 Z. z. o rybárstve a o doplnení zákona 
č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1224);

	  B.  o d p o r ú č a

			 	Národnej rade Slovenskej republiky
	
návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 216/2018 Z. z. o rybárstve a o doplnení zákona 
č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1224) schváliť so zmenami a doplnkami uvedenými v prílohe tohto uznesenia;  

 C.	p o v e r u j e

	predsedu výboru 

	predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.  


										  Miroslav Čellár 
                                                                                                                       predseda výboru
overovatelia výboru:
Štefan Gašparovič
Branislav Vančo
P r í l o h a
k uzneseniu Ústavnoprávneho 
výboru Národnej rady SR č. 437
z 20. mája 2026
____________________________




Pozmeňujúce a doplňujúce návrhy

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 216/2018 Z. z. o rybárstve a o doplnení zákona 
č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1224)
___________________________________________________________________________



1. V názve zákona sa vypúšťajú slová „mení a“ a na konci sa pripájajú tieto slová: „v znení neskorších predpisov“.

V súvislosti s touto zmenou sa v úvodnej vete k čl. I vypúšťajú slová „mení a“.

Pozmeňujúci návrh legislatívno-technickej povahy, ktorým sa precizuje názov novely zákona v súlade s jej obsahom.


2. V úvodnej vete k čl. I sa za slová „v znení neskorších predpisov“ vkladajú slová „v znení zákona č. 305/2018 Z. z. a zákona č. 310/2021 Z. z.“.

Pozmeňujúci návrh legislatívno-technickej povahy, ktorým sa precizuje úvodná veta čl. I v súlade so schválenými novelizáciami zákona.


